Ehdotus: neuvoston päätös Euroopan yhteisön ja Ukrainan välisestä tiettyjen terästuotteiden kaupasta /* KOM/2002/0627 lopull. - ACC 2002/0265 */



Virallinen lehti nro 045 E , 25/02/2003 s. 0273 - 0274



Ehdotus: neuvoston päätös Euroopan yhteisön ja Ukrainan välisestä tiettyjen terästuotteiden kaupasta (komission esittämä) PERUSTELUT Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta. EHTY:n ja Ukrainan valtion aiemman kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001. Sopimuspuolet sopivat tekevänsä uuden sopimuksen vuosille 2002-2004. Uutta terässopimusta koskevat neuvottelut saatiin päätökseen joulukuussa 2001 ja ennen sopimuksen voimaantuloa hyväksyttiin neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemä päätös, jossa vahvistettiin uuden terässopimuksen kattamien samojen tuotteiden määrälliset rajoitukset 1 päivän tammikuuta ja 30 päivän kesäkuuta 2002 väliselle ajanjaksolle. Kesäkuun 17 päivänä 2002 hyväksyttiin neuvostossa kokoontuneiden jäsenvaltioiden hallitusten edustajien toinen päätös, jolla muutettiin ensimmäistä päätöstä ja vahvistettiin määrälliset rajoitukset koko vuoden 2002 osalta vuoden 2001 tasolle eli uudessa sopimuksessa sovitun tason alapuolelle siihen saakka, kun arvonlisäveron palautusta koskeva kysymys Ukrainasta peräisin olevan romun viennin osalta on ratkaistu. Sopimusluonnoksessa määrätään, että sopimuspuolten väliselle romukaupalle ei saa asettaa minkäänlaisia esteitä. Sopimuksen allekirjoittamista on lykätty siihen saakka, kun kauppaa koskeva kysymys on ratkaistu. Edellä mainitun päätöksen voimassaoloaikaa on tarpeen pidentää siihen saakka, kun romun vientiä koskeva kysymys on ratkaistu. Tällä neuvoston päätösluonnoksella pidennetään edellä mainitun päätöksen voimassaoloaikaa siten, että se kattaa vuoden 2003. Vuonna 2003 sovellettavat määrälliset rajoitukset ovat samat kuin vuonna 2002 sovelletut määrälliset rajoitukset, lisättynä 2,5 prosentilla. Tämä neuvoston päätösluonnos kumotaan tiettyjen terästuotteiden kauppaa koskevan uuden sopimuksen tultua voimaan. 2002/0265 (ACC) Ehdotus: NEUVOSTON PÄÄTÖS Euroopan yhteisön ja Ukrainan välisestä tiettyjen terästuotteiden kaupasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen [1] 22 artiklan 1 kohdassa määrätään, että tiettyjen terästuotteiden kauppaan sovelletaan erityistä sopimusta. [1] EYVL L 49, 19.2.1998, s. 3. (2) EHTY:n ja Ukrainan valtion aiemman kahdenvälisen tiettyjen terästuotteiden kauppaa koskevan sopimuksen voimassaolo päättyi 31 päivänä joulukuuta 2001. (3) Sopimuspuolet sopivat tekevänsä uuden sopimuksen, ja kyseistä uutta sopimusta koskevat neuvottelut on saatu päätökseen. (4) Määrälliset rajoitukset vuoden 2002 osalta on vahvistettu neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemällä päätöksellä 2001/933/EHTY [2], sellaisena kuin se on muutettuna päätöksellä 2002/476/EHTY [3]. [2] EYVL L 345, 29.12.2001, s. 75. [3] (5) Siihen saakka, kun uusi sopimus allekirjoitetaan ja se tulee voimaan, edellä mainittu päätös on muutettava siten, että se kattaa vuoden 2003, ON PÄÄTTÄNYT SEURAAVAA: 1 artikla Muutetaan neuvostossa kokoontuneiden jäsenvaltioiden hallitusten edustajien 19 päivänä joulukuuta 2001 tekemä päätös 2001/933/EHTY seuraavasti: 1. Korvataan 1 artiklassa ilmaisu ''1 päivästä tammikuuta 2002 30 päivään kesäkuuta 2002'' ilmaisulla ''1 päivästä tammikuuta 2002 31 päivään joulukuuta 2003''. 2. Korvataan liite II tämän päätöksen liitteellä. 2 artikla Tiettyjen terästuotteiden kauppaa koskevan sopimuksen määräykset sekä sopimuksen soveltamiseksi toteutetut toimenpiteet korvaavat sopimuksen voimaantulosta lähtien tämän päätöksen säännökset. 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja LIITE MÄÄRÄLLISET RAJOITUKSET (tonnia) Tuotteet // 1.1.2002 -31.12.2003 // SA. Levyvalmisteet // // SA1. Kelat // 55 513 // SA2. Painavat levyt // 212 463 // SA3. Muut levyvalmisteet // 17 142 // // SB. Pitkät tuotteet // // SB1. Tangot // 7 472 // SB2. Valssilanka // 106 758 // SB3. Muut pitkät tuotteet // 134 515